KKC พุ่ง 4.39% แรงในรอบ 2 ปี 2 เดือน รับผลดีราคาทองแดงร่วงในรอบ 6 ปี
KKC พุ่ง 4.39% แรงในรอบ 2 ปี 2 เดือน รับผลดีราคาทองแดงร่วงในรอบ 6 ปี
4 ส.ค. 2558

บริษัท กุลธรเคอร์บี้ จำกัด (มหาชน) หรือ KKC โดย ณ เวลา 10.50 น. อยู่ที่ระดับ 4.36 บาท บวก 0.26 บาท หรือ 6.34% ด้วยมูลค่าซื้อขาย 185.68 ล้านบาท ราคาหุ้นปรับตัวแรงในรอบ 2 ปี 2 เดือน โดยนับตั้งแต่หุ้นยืนที่ระดับ 4.36 บาท เมื่อวันที่ 14 พ.ค. 56

บล.ทรีนีตี้ ระบุในบทวิเคราะห์ฯวันนี้ (4 ส.ค.)แนะ”ซื้อ”หุ้น KKC โดยเมื่อคืนนี้ราคาทองแดงในตลาดโลกปรับตัวลงสู่ระดับต่ำสุดในรอบ 6 ปีหลังตัวเลขภาคการผลิตของจีนเดือนล่าสุดออกมาอ่อนแออีกครั้ง มองแนวโน้มราคาทองแดงยังคงอ่อนตัวต่อเนื่องไปจนถึงปีหน้าจากปัญหา Oversupply ที่เกิดขึ้นในตลาดโลก
ทั้งนี้ เป็นผลบวกต่อบริษัทที่ใช้ทองแดงเป็นวัตถุดิบในการผลิตสินค้าขาย หนึ่งในนั่นได้แก่ KKC ซึ่งเป็นผู้ผลิตมอเตอร์คอมเพรสเซอร์สำหรับเครื่องทำความเย็นต่างๆ โดยบริษัทไม่มีนโยบายประกันความเสี่ยงราคาต้นทุนวัตถุดิบทองแดงแบบเต็มจำนวน ดังนั้นจึงได้ประโยชน์จากการปรับตัวลงของราคาต้นทุนนี้
นอกจากนั้น ยังได้อานิสงส์จากการอ่อนค่าของเงินบาทเนื่องจากมีสัดส่วนยอดขายในต่างประเทศกว่า 70% พร้อมให้ราคาเป้าหมาย 4.5 บาท แต่มีโอกาสปรับเป้าขึ้นหากราคาทองแดงยังคงปรับตัวลงต่อไป
ด้านสัญญาณทางเทคนิคให้แนวรับ 4.00 บาท ส่วนแนวต้าน 4.30 บาท